DA Den Europæiske Unions Tidende L 299/29

RÅDETS AFGØRELSE,

truffet efter fælles overenskomst med den valgte formand for Kommissionen,

af 15. oktober 2014

om vedtagelse af listen over de øvrige personer, som Rådet foreslår udnævnt til medlemmer af Kommissionen, og om ophævelse og erstatning af afgørelse 2014/648/EU, Euratom

(2014/716/EU, Euratom)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 17, stk. 3, stk. 5 og stk. 7, andet afsnit,

under henvisning til traktaten om oprettelse af Det Europæiske Atomenergifællesskab, særlig artikel 106a,

under henvisning til Det Europæiske Råds afgørelse 2013/272/EU af 22. maj 2013 om antallet af medlemmer af Europa-Kommissionen (1), og

ud fra følgende betragtninger:

(1) Mandatet for den Kommission, der blev udnævnt ved Det Europæiske Råds afgørelse 2010/80/EU (2), udløber den 31. oktober 2014.

(2) En ny Kommission bestående af en statsborger fra hver medlemsstat, heri indbefattet dens formand og Unionens højtstående repræsentant for udenrigsanliggender og sikkerhedspolitik, bør udnævnes for perioden indtil den 31. oktober 2019.

(3) Det Europæiske Råd har indstillet Jean-Claude JUNCKER som den person, det foreslår Europa-Parlamentet som formand for Kommissionen, og Europa-Parlamentet har valgt ham til formand for Kommissionen på sit plenarmøde den 15. juli 2014.

(4) Den 30. august 2014 udnævnte Det Europæiske Råd, med samtykke fra den valgte formand for Kommissionen, Federica MOGHERINI som Unionens højtstående repræsentant for udenrigsanliggender og sikkerhedspolitik i overensstemmelse med artikel 18, stk. 1, i traktaten om Den Europæiske Union.

(5) Ved afgørelse 2014/648/EU, Euratom (3) vedtog Rådet efter fælles overenskomst med den valgte formand for Kommissionen listen over de øvrige personer, som Rådet foreslår udnævnt til medlemmer af Kommissionen indtil den 31. oktober 2019.

(6) Efter fælles overenskomst med den valgte formand for Kommissionen bør afgørelse 2014/648/EU, Euratom ophæves, inden den deri indeholdte liste gøres til genstand for afstemning om godkendelse i Europa-Parlamentet, og nævnte afgørelse bør erstattes af nærværende afgørelse.

(7) I henhold til artikel 17, stk. 7, tredje afsnit, i traktaten om Den Europæiske Union godkendes formanden, Unionens højtstående repræsentant for udenrigsanliggender og sikkerhedspolitik og de øvrige medlemmer af Kommissionen samlet ved en afstemning i Europa-Parlamentet —

VEDTAGET DENNE AFGØRELSE:

Artikel 1

Rådet foreslår efter fælles overenskomst med Jean-Claude JUNCKER, den valgte formand for Kommissionen, at udnævne følgende personer til medlemmer af Kommissionen for perioden indtil den 31. oktober 2019:

Vytenis Povilas ANDRIUKAITIS

Andrus ANSIP

Miguel ARIAS CAÑETE

Dimitris AVRAMOPOULOS

Elżbieta BIEŃKOWSKA

Violeta BULC

Corina CREȚU

Valdis DOMBROVSKIS

Kristalina GEORGIEVA

Johannes HAHN

Jonathan HILL

Phil HOGAN

Věra JOUROVÁ

Jyrki KATAINEN

Cecilia MALMSTRÖM

Neven MIMICA

Carlos MOEDAS

Pierre MOSCOVICI

Tibor NAVRACSICS

Günther OETTINGER

Maroš ŠEFČOVIČ

Christos STYLIANIDES

Marianne THYSSEN

Frans TIMMERMANS

Karmenu VELLA

Margrethe VESTAGER samt:

Federica MOGHERINI, udnævnt som Unionens højtstående repræsentant for udenrigsanliggender og sikkerhedspolitik.

Artikel 2

Afgørelse 2014/648/EU, Euratom ophæves.

Artikel 3

Denne afgørelse fremsendes til Europa-Parlamentet.

Den offentliggøres i Den Europæiske Unions Tidende.

Udfærdiget i Bruxelles, den 15. oktober 2014. På Rådets vegne S. GOZI Formand

(1) EUT L 165 af 18.6.2013, s. 98.

(2) Det Europæiske Råds afgørelse 2010/80/EU af 9. februar 2010 om udnævnelse af Europa-Kommissionen (EUT L 38 af 11.2.2010, s. 7).

(3) Rådets afgørelse, truffet efter fælles overenskomst med den valgte formand for Kommissionen, af 5. september 2014 om vedtagelse af listen over de øvrige personer, som Rådet foreslår udnævnt til medlemmer af Kommissionen (2014/648/EU, Euratom) (EUT L 268 af 9.9.2014, s. 5).